CELEX: 32018D0257
Language: bg
Date: 2018-02-19 00:00:00
Title: Решение за изпълнение (ЕС) 2018/257 на Комисията от 19 февруари 2018 година за предоставяне на дерогации на някои държави членки във връзка с предоставянето на статистически данни по реда на Регламент (ЕО) № 1338/2008 на Европейския парламент и на Съвета, по отношение на статистическите данни, основаващи се на Европейската система за здравни интервюта (EHIS) (нотифицирано под номер С(2018) 832) (Текст от значение за ЕИП. )

21.2.2018   
            
            
               BG
            
            
               Официален вестник на Европейския съюз
            
            
               L 48/41
            
         РЕШЕНИЕ ЗА ИЗПЪЛНЕНИЕ (ЕС) 2018/257 НА КОМИСИЯТА
   от 19 февруари 2018 година
   за предоставяне на дерогации на някои държави членки във връзка с предоставянето на статистически данни по реда на Регламент (ЕО) № 1338/2008 на Европейския парламент и на Съвета, по отношение на статистическите данни, основаващи се на Европейската система за здравни интервюта (EHIS)
   
      
         (нотифицирано под номер С(2018) 832)
      
   
   (само текстовете на английски, малтийски, немски, нидерландски, румънски, фински, френски и шведски език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1338/2008 на Европейския парламент и на Съвета от 16 декември 2008 г. относно статистиката на Общността в областта на общественото здраве и здравословните и безопасни условия на труд (1), и по-специално член 9, параграф 2 от него,
   Като взе предвид исканията, отправени от Кралство Белгия, Федерална република Германия, Република Малта, Кралство Нидерландия, Република Австрия, Румъния, Република Финландия и Обединено кралство Великобритания и Северна Ирландия,
   като има предвид, че:
   
               (1)
            
            
               В съответствие с член 9, параграф 2 от Регламент (ЕО) № 1338/2008 Комисията може да предостави на държавите членки дерогации и преходни периоди, като и едните, и другите следва да почиват на обективни основания.
            
         
               (2)
            
            
               В предоставената на Комисията информация се посочва, че исканията на държавите членки за дерогации се дължат на необходимостта от съществено адаптиране на националните административни и статистически системи с оглед привеждането им изцяло в съответствие с изискванията на Регламент (ЕО) № 1338/2008.
            
         
               (3)
            
            
               Такива дерогации следва да бъдат предоставени, в отговор на отправеното от тях искане, на Кралство Белгия, Федерална република Германия, Република Малта, Кралство Нидерландия, Република Австрия, Румъния, Република Финландия и Обединено кралство Великобритания и Северна Ирландия.
            
         
               (4)
            
            
               Мерките, предвидени в настоящото решение, са в съответствие със становището на Комитета на Европейската статистическа система,
            
         ПРИЕ НАСТОЯЩОТО РЕШЕНИЕ:
   Член 1
   Дерогациите, чийто текст се съдържа в приложението, се предоставят на изброените в него държави членки.
   Член 2
   Адресати на настоящото решение са Кралство Белгия, Федерална република Германия, Република Малта, Кралство Нидерландия, Република Австрия, Румъния, Република Финландия и Обединено кралство Великобритания и Северна Ирландия.
   
      Съставено в Брюксел на 19 февруари 2018 година.
      
         
            За Комисията
         
         Marianne THYSSEN
         
            Член на Комисията
         
      
   
   
      (1)  ОВ L 354, 31.12.2008 г., стр. 70.
   
      ПРИЛОЖЕНИЕ
      
         Дерогации от Регламент (ЕО) № 1338/2008, във вида, в който се прилага от Комисията, по отношение на статистическите данни, основаващи се на Европейската система за здравни интервюта (EHIS)
      
      За целите на събирането на данни в рамките на EHIS 2019 се предоставят следните дерогации:
      
                   
               
               
                  От Белгия, Финландия и Нидерландия не се изисква да предоставят данни във връзка с посочените в таблицата по-долу променливи величини:
                  
                              Белгия
                           
                           
                              
                                          —
                                       
                                       
                                          UN2A, UN2B, UN2C, UN2D относно неудовлетворените потребности
                                       
                                    
                        
                              Финландия
                           
                           
                              
                                          —
                                       
                                       
                                          PL2 и PL8 относно функционалните ограничения
                                       
                                    
                                          —
                                       
                                       
                                          PE6 относно физическата активност
                                       
                                    
                                          —
                                       
                                       
                                          AL1—AL6 относно консумацията на алкохол
                                       
                                    
                        
                              Нидерландия
                           
                           
                              
                                          —
                                       
                                       
                                          CD1P и CD2 относно болестите и хроничните състояния
                                       
                                    
                                          —
                                       
                                       
                                          PL8 и PL9 относно функционалните ограничения
                                       
                                    
                                          —
                                       
                                       
                                          PE9 относно физическата активност
                                       
                                    
                                          —
                                       
                                       
                                          DH5 и DH6 относно хранителните навици
                                       
                                    
                                          —
                                       
                                       
                                          SK3, SK4 и SK6 относно тютюнопушенето
                                       
                                    
                        
            
                   
               
               
                  На Белгия, Германия, Малта и Австрия се предоставя дерогация по отношение на периода за събиране на данните. Периодът за събиране на данните за Белгия ще бъде 2018 г., за Австрия и Германия — 2018—2020 г., а за Малта — 2019—2020 г.
               
            
                   
               
               
                  На Румъния се предоставя дерогация по отношение на предоставянето на микроданни. Румъния ще предостави предварително проверените микроданни в 12-месечен срок след края на националния период за събиране на данните.
               
            
                   
               
               
                  На Обединеното кралство се предоставя дерогация по отношение на референтната съвкупност. Референтната съвкупност в Обединеното кралство се състои от лицата на възраст 16 и повече години, които към момента на събиране на данните живеят в частни домакинства и чието местопребиваване е на националната територия.